1. ปัจจัยความเสี่ยง

จากนโยบายส่งเสริมการลงทุนของรัฐบาลในปี 2529
และเพื่อให้สอดคล้องกับนโยบายการเปิดอิสระให้กับภาคเอกชน
จากนั้นมาก็มีการเปิดโรงพยาบาลเอกชนเพิ่มมากขึ้นจนตัวเลขจำนวนเตียงในภาคเอกชนได้เพิ่มขึ้นเป็นสองเท่า
และส่วนใหญ่เป็นโรงพยาบาลขนาดใหญ่กว่า 50 เตียง

ประเทศไทยได้ประสบวิกฤติการณ์ทางเศรษฐกิจหลายครั้ง เป็นช่วงๆ
ของเวลาและข่าวสถาบันการเงินที่ฐานง่อนแง่นก็เกิดขึ้นมาตลอด
แต่จุดเริ่มต้นของความร้ายแรงที่สุดในปี 2540 ก็คือการประกาศลอยตัวค่าเงินบาทในเดือนกรกฎาคม
ซึ่งเป็นช่วงที่เลวร้ายที่สุดของเศรษฐกิจที่ตกต่ำอย่างหนักหน่วงและยาวนาน
ความมั่นคั่งของคนไทยหายวับไปต่อหน้าต่อตา

นโยบาย 30 บาทรักษาได้ทุกโรค
เป็นหนึ่งในนโยบายสุขภาพถ้วนหน้าของรัฐบาลที่นำเสนอมาให้กับประชาชน
ซึ่งทำให้ประชาชนแทบทุกมุมเมืองต่างตอบรับกล่าวขานกับนโยบายสุขภาพนี้เป็นเพราะ
ปัจจุบันประชาชนได้ประสบกับภาวะความทุกข์จากโรคภัยไข้เจ็บที่นับวันก็ยิ่งมีมากขึ้น
และจำนวนของผู้ที่มีรายได้น้อย
หรือผู้ที่มีเงินเดือนประจำแต่ไม่มีสวัสดิการรักษาพยาบาลก็เพิ่มขึ้นเช่นกัน

ในระยะแรกมีการวิเคราะห์ว่า นโยบาย 30 บาทรักษาทุกโรค
จะจูงใจคนป่วยไปรักษาที่โรงพยาบาลรัฐบาลแทนโรงพยาบาลเอกชนมากขึ้น
แต่เพราะนโยบายนี้ทางรัฐบาลได้ประกาศเป็นนโยบายเร่งด่วยเพื่อสร้างหลักประกันด้านการรักษาพยาบาลให้กับคนยากจนทั่วทั้งประเทศ
ดังนั้นหากโรงพยาบาลภาคเอกชนเข้าร่วมโครงการดังกล่าวด้วย
ความชัดเจนในแนวทางปฏิบัติก็อาจแตกต่างและมีการเลือกการปฏิบัติที่ไม่เหมือนกัน เช่น
ในเรื่องของงบประมาณที่รัฐบาลจะให้กับโรงพยาบาลรัฐและส่วนที่ให้กับภาคเอกชนก็อาจจะไม่เท่ากัน
ดังนั้น
ในสภาพของโรงพยาบาลภาคเอกชนจึงยังมีความเสี่ยงกับความรับผิดชอบในค่าใช้จ่ายของการรักษาพยาบาลที่มีที่มาของต้นทุนไม่เหมือนกัน

อย่างไรก็ตาม
โรงพยาบาลเอกชลยังอยู่ในระหว่างการวิเคราะห์และพิจารณาความเหมาะสมในการเข้าโครงการ
30 บาทรักษาทุกโรค แต่ได้มาเน้นในการพัฒนาการรักษาพยาบาลให้มีมาตรฐานอย่างต่อเนื่อง
ทั้งนี้การควบคุมคุณภาพการรักษาพยาบาล การสื่อสารระหว่างแพทย์กับคนไข้
หรือแม้แต่ปัญหาที่อาจเกิดขึ้นในการรักษาพยาบาลเป็นสิ่งที่สามารถพบได้
ทางโรงพยาบาลเอกชลจึงมุ่งเน้นหามาตรการบริหารความเสี่ยงที่ต้องพัฒนาต่อไปในด้านการรักษาพยาบาล
โดยในขณะนี้ทางโรงพยาบาลเอกชลก็อยู่ในระหว่างการปรับคุณภาพมาตรฐาน HA นำมาปฏิบัติ
เพื่อพัฒนาระบบการให้บริการด้านการแพทย์ให้เป็นที่ไว้วางใจแก่ผู้มาใช้บริการมากยิ่งขึ้น

เนื่องจากปัจจัยที่กำหนดความสำเร็จของธุรกิจไม่ได้อยู่ที่ตัวบุคคลเป็นผู้กำหนดเพียงอย่างเดียวหากแต่ประกอบด้วยปัจจัยภายนอกอื่นๆ
ที่ควบคุมไม่ได้อีกมากมาย เช่น เรื่องของจังหวะเวลา คู่แข่ง การเปลี่ยนแปลงในกฎระเบียบต่างๆ
ของรัฐบาล เช่น สำนักงานประกันสุขภาพอยู่ในระหว่างการจัดทำ พ.ร.บ.ประกันสุขภาพแห่งชาติ
ในสภาพปัจจุบันการประคองธุรกิจให้อยู่รอดถือเป็นเรื่องสำคัญอันดับแรก
มากกว่าที่จะคิดว่าทำอย่างไรให้ธุรกิจประสบความสำเร็จทันที
เพราะในงานของการให้บริการรักษาพยาบาลก็ตาม ผู้บริหารต้องสามารถคิดค้นวัตกรรมใหม่ๆ
ที่คนอื่นคิดไม่ถึง เพื่อเข้าหาผู้บริโภคให้ได้ก่อนใครจึงจะทำให้ได้เปรียบเชิงการแข่งขันเหนือคู่แข่ง
อีกทั้งต้องสามารถปรับตัวให้เข้ากับสภาพแวดล้อมทางธุรกิจที่นับวันจะเปลี่ยนแปลงอย่างรวดเร็ว
และส่งผลกระทบต่อธุรกิจในวงกว้างขึ้นเรื่อยๆ ไม่ว่าจะเป็นระบบการใช้เทคโนโลยี ข้อมูล
สารสนเทศและการสื่อสาร การส่งข้อมูลแลกเปลี่ยนให้ความรู้ด้านการแพทย์
และการรักษาพยาบาลก็มีผลกระทบเช่นกัน

ทางโรงพยาบาลเอกชลยังให้ความสนใจต่อมาตรการสาธารณสุข การป้องกันโรค
และการส่งเสริมสุขภาพที่ดี และหันมาเน้นบริการดูแลสุขภาพในระดับพื้นฐานตลอดมา
เราได้มีการเปลี่ยนแปลงการจัดการให้เป็นระบบที่ทันสมัย โปร่งใส
และเทียงเคียงกับมาตรฐานสากลทั้งระบบ ISO และก้าวสู่ระบบ HA (Hospital
Accreditation) ให้ทันกับสถานการณ์รอบข้างไม่ใช่ใช้วิธีการทำงานแบบเดิมๆ เป็นเวลานานๆ
หลายปีโดยไม่มีการปรับปรุง ซึ่งสิ่งเหล่านี้สามารถตรวจสอบได้
ซึ่งผู้มาใช้บริการสามารถรับรู้ได้ถึงสถานะและความเป็นไปของการบริหารภายในตลอดเวลา นั้นคือ
ความเชื่อถือที่ผู้มาใช้บริการมอบความไว้วางใจให้กับทีมแพทย์และบุคลากรของเรา
จึงทำให้กิจการของโรงพยาบาลได้รับความเชื่อถือตลอดมา
แต่ความสำเร็จนี้ทางโรงพยาบาลก็ได้พยายามสำรวจความต้องการ
และหาแนวทางตอบสนองความต้องการของลูกค้าอย่างต่อเนื่อง

การขจัดความเสี่ยงส่วนหนึ่งคือ พยายามศึกษาความพึงพอใจที่ลูกค้ามี
และที่ผ่านมาฟังข้อร้องเรียนที่มีและหาแนวทางแก้ไขปรับปรุงต่อไป ทั้งนี้ โดยมีความมุ่งหวัง
เพื่อการรักษาฐานลูกค้าเก่าและขยายกลุ่มเป้าหมายไปยังฐานลูกค้ารายใหม่ๆ
อีกทั้งโรงพยาบาลก็ยังคงสามารถรักษาระบบการปฏิบัติงานตามมาตรฐานของระบบ ISO 9002
เอาไว้ได้ พร้อมทั้งเน้นที่จะให้พนักงาน, เจ้าหน้าที่มีทักษะในการทำงานเพิ่มขึ้น
ทั้งทักษะด้านการบริการและทักษะทางด้านวิชาชีพ
เพราะทางโรงพยาบาลได้จัดทำแผนการฝึกอบรมให้ครอบคลุมพนักงานทุกระดับ
เพื่อเสริมสร้างบุคลากรให้มีความรู้ ความสามารถและนำสิ่งเหล่านั้นมาพัฒนาตนเอง
และการทำงานให้มีประสิทธิภาพยิ่งขึ้น
พร้อมทั้งเป็นการเตรียมพร้อมสำหรับการแข่งขันที่จะเกิดขึ้นในอนาคต